आईसीयूको सामान एक महिना अघि जुम्ला पुगिसकेको भएपनि विजुली वत्तिको अभाव र जडान गर्ने ईन्जीनियरको व्यस्तताका कारण सञ्चालनमा आउन सकेको थिएन। अहिले २४ सै घण्टा स्टाफ नर्स र विशेषज्ञ चिकित्सक खटाइएको छ। विरामीलाई अप्रेशन गर्दा अक्सिजनको अभाव हुने अवस्थालाई मध्येनजर गर्दै अक्सिजन प्लान्ट ल्याईएको छ। कार्तिक महिना भित्रै जडान गरेर प्लान्ट सञ्चालनमा ल्याईने छ। सिटि स्क्यान सेवा सञ्चालनको लागि मेसिन खरिद प्रक्रिया पुरा भईसकेकोले मंसिर महिना देखि यो सेवा थालिने कर्णाली स्वास्थ्य विज्ञान प्रतिष्ठान शिक्षण अस्पताल जुम्लाले जानकारी दिएको छ।
